《秋草鹡鸰诗送黄箴卿扶兄榇归闽 其四》
明代·叶春及

拊膺终夜起，徒御皆晨餐。秋风何萧瑟，百卉尽凋残。

揽涕策素輀，轻旗自飞翻。虎豹夹路啼，哀猿叫空山。

我行尚粤徼，何时造闽关。闽关归有日，逝者不复还。

仰视云间翔，俯看清水澜。彼此各俦匹，人生多苦颜。

孤影谁与晤，踯躅增长叹。

作者简介：叶春及，[明]（公元1532年至1595年）字化甫，号石洞，明代广东惠州归善县人。生于明世宗嘉靖十一年，卒于神宗万历二十三年，年六十四岁。“刚方廉介，学行表表”，一生上疏甚多，《广东文征》收其奏疏四篇。著述甚丰，有《絅斋集》、《肇庆志》、《顺德志》、《永安志》、《惠安志》。亦为西湖、罗浮山留下很多题记，其中尤为出名的是罗浮山石洞山房的《逃庵记》摩崖石刻。